Quidam miles, nomine Landricus, tradidit Deo in hoc loco filium suum nomine Ansedeum, et pro illo dedit ad jam dictum locum quasdam petiolas de vineis, in villa de Rosers, quas ibidem tenebat ex parte matris hujus pueri Ansedei, vel quantum in ipsa villa videbatur habere, totum ad integrum usque ad inquirendum. Dedit etiam in alio loco, in pago Augustodunensi, in villa quæ vocatur Mota, I. campum de terra arabili supra et infra via publica; itemque in alio loco I. curtilum, in quo Jotsaldus manebat; et in alio loco cambonem unum juxta fluvium Borbentiæ, in quo situm est molendinum unum, de quo molendino duæ partes erant suæ et concessit prædicto loco; et de alia ripa ejusdem fluminis habebat alium cambonem, quem similiter dedit, et omnia quæ in illis locis nominatis videbatur habere, totum usque ad integrum. S’ Landrici, Wilelmi, Walterii filii ejus.